สวัสดีค่ะ สอบถามคุณค่ะ พอดีหนูฉีดยาคุมเข็มแรก(ครั้งแรกในชีวิต) ไปเมื่อวันที่ 26 ก.ค. 61 นะ แล้วมีเพศสัมพันธ์ กับแฟนในวันที่ 1 ส.ค. 61 โดยแฟนหลั่งใน อย่างงี้หนูมีโอกาศตั้งครรภ์ไหมค่ะ แล้วถ้ามี หนูสามารถป้องกันโดยทานยาคุมฉุกเฉินได้ไหมค่ะ แล้วถ้าทานยาคุมฉุกเฉินไปแล้ว จะมีผลกระทบการฉีดยาคุมไหมคะ
สวัสดีค่ะ หากได้ฉีดยาคุมกำเนิดภายในไม่เกิน 5 วันนับตั้งแต่มีประจำเดือนมา ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยสามารถป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.2% ดังนั้นโอกาสในการตั้งครรภ์จากการมีเพศสัมพันธ์ในวันที่ 1 ส.ค. นั้นถือว่าน้อยอย่างยิ่ง ไม่จำเป็นต้องทานยาคุมฉุกเฉินแต่อย่างใดค่ะ เพราะไม่ได้ทำให้ประสิทธิภาพในการคุมกำเนิดเพิ่มขึ้น และอาจได้รับผลข้างเคียงโดยไม่จำเป็นแต่หากได้ฉีดยาคุมหลังจากประจำเดือนมาเกิน 5 วันไปแล้ว ยาฉีดจะยังไม่สามาถออกฤทธิ์ในการป้องกันการตั้งครรภ์ได้ทันที ต้องฉีดไปนานอย่างน้อย 7 วันก่อน ดังนั้น หากฉีดในวันที่ 26 ก.ค. แล้วมีเพศสัมพันธ์วันที่ 1 ส.ค. หรือ 6 วันนับจากฉีดยามา โอกาสที่จะตั้งครรภ์อาจมีได้ ดังนั้น อาจพิจารณาทานยาคุมฉุกเฉินค่ะ ซึ่งยาคุมฉุกเฉินจะไม่ได้มีผลต่อยาฉีดคุมกำเนิด แต่อาจเกิดผลข้างเคียงต่างๆ เช่น คลื่นไส้ อาเจียน เวียนหัว ปวดหัว เจ็บเต้านม ปวดท้อง มีเลือดออกกะปริดกะปรอย เป็นต้น